সাঁইথিয়া জংশন রেলওয়ে স্টেশন

সাঁইথিয়া জংশন রেলওয়ে স্টেশন ভারতের অন্যতম প্রাচীন স্টেশনগুলির মধ্যে একটি এবং ভারতের পশ্চিমবঙ্গ রাজ্যের বীরভূম জেলার সাঁইথিয়া শহরকে রেল-পরিষেবা প্রদান করে। পূর্ব রেলওয়ের হাওড়া বিভাগের প্রশাসনিক নিয়ন্ত্রণে রয়েছে রেলওয়ে স্টেশনটি। সাঁইথিয়া জংশন স্টেশন সাঁইথিয়া জিআরপি থানার অধীনে রয়েছে।http://wbpolice.gov.in/wbp/Common/WBP_Railways_New.aspx এই রেলস্টেশনে প্রতিদিন মোট ৫৪ টি ট্রেনের আগমন এবং ছাড় রয়েছে। সাঁইথিয়া জংশন বীরভূম জেলার তৃতীয় ব্যস্ততম রেলওয়ে স্টেশন। এই রেলওয়ে স্টেশনটি হাওড়া ডিডিশনের এন এস জি ৫ ক্যাটেগরির মধ্যে ব্যস্ততম রেলওয়ে স্টেশন এবং হাওড়া ডিডিশনের সমস্ত এন এস জি ক্যাটেগরির রেলওয়ে স্টেশনগুলির মধ্যে ষষ্ঠ ব্যস্ততম।https://indiarailinfo.com/departures/sainthia-junction-snt/438https://indiarailinfo.com/arrivals/sainthia-junction-snt/438 এটি ৪ টি গুরুত্বপূর্ণ ট্রেনের উদ্ভব স্টেশন হিসাবেও কাজ করে।https://indiarailinfo.com/departures/sainthia-junction-snt/438

ইতিহাস
১৮৫৯ সালের সেপ্টেম্বরে সাহেবগঞ্জ লুপের খানা-রাজমহল বিভাগের নির্মাণকাজ শেষ হয়েছিল। সাঁইথিয়া রেলস্টেশনের নির্মাণ কাজ পুরো রেল লাইনটি তৈরির অংশ হিসাবে করা হয়েছিল এবং ওই বছরই সাঁইথিয়া রেলওয়ে স্টেশনের সূচনা। এই স্টেশন থেকে প্রথম যাত্রীবাহী ট্রেন যাত্রা শুরু ১৮৫৯ সালের ১ সেপ্টেম্বর।https://www.anandabazar.com/district/purulia-birbhum-bankura/problems-of-sainthia-junction-station-1.337567 ১৮৬০ সালের ৪ জুলাই হাওড়া থেকে খানা জংশন হয়ে থেকে রাজমহল পর্যন্ত ট্রেন যাত্রার সূচনা হয়।

অন্ডাল – সাঁইথিয়া শাখা লাইনটি ১৯১৩ সালে নির্মিত হয়েছিল।

সুযোগ-সুবিধা
সাঁইথিয়া রেলস্টেশনের সুযোগ-সুবিধার মধ্যে রয়েছে প্রথম শ্রেণীর ও দৃতীয় শ্রেণীর ওয়েটিং রুম, চলমান সিড়ি, দুটি ওভার ব্রিজ, ডিজিটাল ঘড়ি, সিসিটিভি ক্যামেরা, প্রসাধন এবং বুকস্টল।

পণ্য পরিবহন সুবিধা
২০১৮ সাল পর্যন্ত সাঁইথিয়া রেলওয়ে স্টেশনে অনেকগুলি মালগুদাম ছিল। বর্তমানে তা রেলওয়ে সাইডিং হিসাবে ব্যবহৃত হয় রেকে মাল লোড ও আনলোড করার জন্য।http://www.indianrailways.gov.in/railwayboard/uploads/directorate/traffic_tran/downloads/ER.pdf

 তথ্যসূত্র 

বিষয়শ্রেণী:বীরভূম জেলার রেলওয়ে স্টেশন
বিষয়শ্রেণী:পশ্চিমবঙ্গের জংশন রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৫৯-এ ভারতে চালু রেলওয়ে স্টেশন